16/01/2013 | Administración LocalMunicipal
Dodro
Aprobación definitiva da ordenanza núm.18

Unha vez que o Pleno na sesión que tivo lugar o día 26 de outubro de 2012, adoptou o acordo provisional de aprobación da modificación da Ordenanza fiscal nº.18 pola que se regula a taxa pola utilización da Pista de Pádel de Lestrobe. Logo de transcorrer o prazo de exposición pública do acordo de aprobación inicial (BOP núm.219, do 16 de novembro de 2012), ao non se presentar ningunha alegación, considérase aprobado definitivamente, ao abeiro do establecido no artigo 49. c) da Lei reguladora das bases de réxime local. De conformidade co previsto na lexislación vixente e para os efectos da súa entrada en vigor, publicase o seu texto íntegro. No uso das facultades concedidas polos artigos 133.2 e 142 da Constitución e polo artigo 106 da Lei 7/85 do 2 de abril, reguladora das bases de réxime local, e de conformidade co disposto nos artigos 15 e 27 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a “taxa pola utilización da pista de pádel de Lestrobe”, que se rexerá pola presente ordenanza fiscal, cuxas normas atenden ao disposto no artigo 57 do referido Real decreto lexislativo 2/2004. Constitúe o feito impoñible da taxa, a utilización das instalacións deportivas municipais (pista de pádel de Lestrobe) nos termos especificados nas tarifas da presente ordenanza. Queda excluída a prestación dos servizos realizados a través da modalidade de xestión indirecta. Son suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei 58/2003, do 17 de decembro, xeral tributaria, que se beneficien da utilización das instalacións deportivas municipais. Responderán solidariamente das obrigas tributarias do suxeito pasivo, as persoas físicas e xurídicas, ás que se refire os artigos 41 e 42 da Lei xeral tributaria. Serán responsables subsidiarios, as persoas ou entidades ás que se refire o artigo 43 da Lei xeral tributaria. Considérase devengada a taxa, nacendo a obriga de contribuír, cando se produce a solicitude de utilización das instalacións deportivas. A contía da taxa determinarase aplicando as seguintes tarifas: O Concello de Dodro, no seu labor de fomento do deporte e do asociacionismo deportivo, poderá conceder unha bonificación de ata o permitido pola lei, aos clubs deportivos do concello pola utilización da instalación deportiva, previa solicitude dos mesmos, e para actividades vinculadas coa súa disciplina deportiva. O acordo de concesión de bonificación será adoptado polo órgano competente, previo informe técnico dos servizos correspondentes. Os beneficios fiscais regulados no apartado anterior, só serán de aplicación a clubs deportivos inscritos no Rexistro de asociacións deportivas do concello. A estes efectos, acreditarase a condición cunha certificación expedida nas oficinas municipais. As solicitudes para a utilización das instalacións deportivas municipais (pista de pádel de Lestrobe), deberanse presentar no departamento de deportes, cunha antelación mínima de 24 horas con respecto ao seu uso. As autorizacións de uso serán concedidas polo responsable do departamento de deportes, previa autorización polo/a concelleiro/a de deportes. O outorgamento das devanditas autorizacións, poderase condicionar á previa constitución dun depósito previo para responder, se é o caso, das indemnizacións polo deterioro que se poida producir nas instalacións deportivas. Este depósito poderase constituír en metálico, mediante aval bancario ou póliza de seguros. Se devolverá o seu importe, previo informe feito polos servizos municipais no que conste que non se causaron danos ou que estes foron reparados. O pago do importe da taxa, terá lugar por ingreso directo no momento da solicitude de utilización das instalacións deportivas, con carácter de depósito previo conforme ao disposto no artigo 26.1. a) da Lei 39/1998, na tesourería municipal ou en calquera das contas bancarias abertas a nome do concello. Nos casos nos que se concedan autorizacións de uso das instalacións deportivas municipais cuxo aproveitamento posterior non se faga efectivo, en ningún caso se reintegrará o importe da taxa satisfeita. As infraccións e sancións en materia tributaria, rexeranse polo disposto nos artigos 181 e seguintes da Lei xeral tributaria e a súa normativa de desenvolvemento. A presente ordenanza entrará en vigor tras a súa aprobación definitiva, unha vez publicado integramente no Boletín Oficial da Provincia e así que transcorra o prazo previsto nos artigos 65.2 e 70.2 da Lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación. Contra esta ordenanza poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no Boletín Oficial da Provincia. Dodro, 8 de xaneiro de 2013 O alcalde Valentín Alfonsín Somoza